༄༅། །དནྜིའི་གཞུང་ལས་རྒྱ་ཆེ་བའི་རྒྱན་གྱི་དཔེར་བརྗོད་སྔོན་གྱི་ཆོས་རྒྱལ་
རཱ་མ་ཎའི་གཏམ་རྒྱུད་དང་བཅས་པ་བཞུགས་སོ།
འདར་ལོ་ངག་དབང་ཕུན་ཚོགས་ལྷུན་གྲུབ།
སྙན་ངག་མེ་ལོང་མའི་རྩ་བར། བསམ་པ་འམ་ནི་འབྱོར་བ་ཡི། །ཆེན་པོ་ཉིད་ནི་བླ་མེད་
གང༌། །དེ་ནི་རྒྱ་ཆེར་ཞེས་པ་ཡི། །རྒྱན་ནི་མཁས་པ་རྣམས་ཀྱིས་བརྗོད། །ཅེས་པ་ལྟར། བསམ་པ་རྒྱ་
ཆེ་བའི་རྒྱན་གྱི་དཔེར་བརྗོད་སྐབས་རཱ་མ་ཎའི་སྔོན་བྱུང་གི་གཏམ་དང་སྦྱར་བ་ནི་འདི་ལྟ་སྟེ། དེ་ཡང་
ཇི་སྐད་དུ་སྦྱར་ན། རཱ་མ་ཎ་སྟེ་སྒྲ་སྒྲོགས་ཀྱི་བུ་ཞེས་བྱ་བ་ལངྒའི་རྒྱལ་པོའོ། །དེས་ལྷ་དབང་ཕྱུག་ཆེན་
པོ་ཡུན་རིང་དུ་བསྒྲུབས་ཀྱང་འབྲས་བུ་མ་བསྐྱེད་ནས། དེ་གཟིར་བའི་ཕྱིར་རང་གི་མགོ་བོ་བཅུ་པོ་རེ་
རེ་ནས་བཅད་པའི་སྦྱིན་སྲེག་གི་རྫས་སུ་བྱིན་ནས་མགྲིན་པའི་ལྷག་མ་ཙམ་དུ་བྱས་པས་ན་མགྲིན་
བཅུ་བ་ཞེས་མིང་ཡང་དེར་གདགས་སོ། །ཚུལ་དེ་བདེ་འབྱུང་གིས་མཐོང་ཟེར། ཨུ་མ་ལ་ཁྱོད་སོང་ལ་
དངོས་གྲུབ་བྱིན་ཅིག་ཅེས་སྨྲས་སོ། །དེ་སོང་སྟེ་ཅི་འདོད་བྱིན་པར་ཁས་བླངས་པ་ན། ང་བུད་མེད་
ལས་དངོས་གྲུབ་མི་འདོད་ཟེར་རོ། །དེ་ལ་ཨུ་མ་ཁྲོས་སྟེ། མ་འོངས་པ་ན་ཁྱོད་ཀྱི་རྒྱལ་སྲིད་བུད་མེད་
ཀྱིས་འཇོམས་པར་གྱུར་ཅིག་ཅེས་བརྗོད་ནས་སོང་ངོ༌། །ལྷ་ཆེན་གྱིས་ཕ་བུའི་བར་ལ་སྤྲེའུའི་གདོང་པ་
ཅན་གཏང་སྟེ། ཅི་འདོད་དྲིས་པར། ང་སྤྲེའུ་ལས་དངོས་གྲུབ་མི་འདོད་ཟེར་བས། དེ་ཁྲོས་ཏེ་མ་
འོངས་པ་ན་ཁྱོད་ཀྱི་རྒྱལ་སྲིད་སྤྲེའུས་ཉམས་པར་བྱེད་པར་གྱུར་ཅིག་ཅེས་བརྗོད་ནས་སོང་ངོ༌། །དེ་
ནས་དབང་ཕྱུག་རང་འོངས་ཏེ། དངོས་གྲུབ་གང་འདོད་ལོང་ཞེས་པ་ན། དེའི་འདོད་པ་འགྲུབ་པར་
མཐོང་ནས་མགོ་བོ་དང་ལྡན་པར་བྱིན་གྱིས་རླབས་ཏེ་དབུས་ཀྱི་རྟ་མགོ་མ་བཅད་ཀྱི་བར་དུ་མི་འཆི་
182

དནྜིའི་གཞུང་ལས་རྒྱ་ཆེ་བའི་རྒྱན་གྱི་དཔེར་བརྗོད་སྔོན་གྱི་ཆོས་རྒྱལ་རཱ་མ་ཎའི་གཏམ་རྒྱུད་དང་བཅས་པ།
བའི་དངོས་གྲུབ་སྦྱིན་ཞིང༌། ས་གསུམ་ལས་རྣམ་པར་རྒྱལ་བ་ཆེན་པོ་ལོན་པ། སྟོབས་དང་དཔུང་ཆེན་
པོས་སྙེམས་པ། རྫུ་འཕྲུལ་གྱི་མཐུ་ཆེན་པོ་དང་ལྡན་པའི་གདུག་ཅན་དེ་ལྟ་བའི་མགོ་བོ་གཅོད་པའི་བྱ་
བ་ཤིན་ཏུ་བགྲུབ་དཀའ་བའི་འཁུར་ཡང་བཟོད་པར་ནུས་ན། གཞན་རྣམས་ལ་ལྟ་སྨོས་ཀྱང་ཅི་དགོས་
ཤིང༌། མཚུངས་པ་མེད་པའི་སྙིང་སྟོབས་དང་། སྒྱུ་རྩལ་དང་བརྟུལ་ཕོད་དང་དཔའ་བ་ཡང་དག་པར་
ཐོབ་པ་གང་ཡིན་པ། རྒྱལ་པོ་རཱ་གྷ་སྟེ་ཤིང་རྟ་བཅུ་བའི་བུ་རཱ་མ་ཎའམ། དགའ་བྱེད་ཅེས་བྱ་བ་དེར་
ལྷག་པའི་བསམ་པ་རྒྱ་ཆེ་ལུགས་ཅི་ལྟར་བྱས་ན། སྔོན་དུ་རྒྱལ་པོ་ཤིང་རྟ་བཅུ་བ་དེས། སུམ་ཅུ་རྩ་
གསུམ་པ་དང་ལྷ་མ་ཡིན་གཡུལ་འགྱེད་པར་ཕྱིན་ཏེ། ལུས་ལ་ལྷ་མ་ཡིན་གྱི་མཚོན་གྱིས་ཟུག་རྔུ་མང་
པོ་ཟུག་པ་དང་། གྲོང་ཁྱེར་འཐབ་པ་མེད་པར་ཕྱིན་ནས། རང་གི་ཆུང་མ་ཀེ་ཀེ་ཡ་ཞེས་བྱ་བས་བསྙེན་
བཀུར་བྱས་པས་སོས་པར་གྱུར་པ་ལ་མཆོག་སྦྱིན་པར་བྱས་སོ། །དེ་ནས་དུས་ནམ་ཞིག་གི་ཚེ། ཕས་
དགའ་བྱེད་རྒྱལ་སྲིད་ལ་དབང་བཀུར་བར་བརྩམས་པ་ན། ཀེ་ཀེ་ཡས་སྨྲས་པ། ལྷས་བདག་ལ་
མཆོག་སྩོལ་བར་དམ་བཅས་པ་ལགས་ཀྱིས། དེས་ན་དགའ་བྱེད་ལོ་བཅུ་གཉིས་ཀྱི་བར་དུ་ནགས་སུ་
སྐྲོད་ལ། བདག་གི་བུ་བྷ་ར་ཏ་རྒྱལ་སྲིད་ལ་དབང་བསྐུར་བར་གསོལ་ཞེས་སྨྲས་པ་དང༌། དེར་རྒྱལ་
པོས་སྔར་མཆོག་སྦྱིན་པར་ཁས་བླངས་པ་ལས། ཇི་ལྟར་འདོད་པ་བསྐང་བའི་སླད་དུ་མོའི་བུ་བྷ་ར་ཏ་
རྒྱལ་སྲིད་ལ་བཞག་ནས། ཁྱོད་སི་ཏ་དང་བཅས་པ་རེ་ཞིག་ནགས་སུ་སོང་ཞིག་ཅེས་པ། བླ་མ་སྟེ་
་རྒྱལ་སྲིད་སྐྱོང་བ་ལ་ཕྲག་མི་དོག
ཡབ་རྒྱལ་པོའི་བཀའ་བསྒོ་བ་ན། ནུ་བོས་རྒྱལ་སྲིད་སྐྱོང་བ་ལ་ཕྲག་མི་དོག་བར། བཀའ་དེ་ལས་
འདའ་བར་མ་ནུས་པའི་ཅི་གསུང་དང་དུ་བླངས་པ་ནི་བསམ་པ་ཤིན་ཏུ་རྒྱ་ཆེ་བས། བསམ་པ་རྒྱ་ཆེ་
བའི་རྒྱན་ནོ། །དེ་བཞིན་དུ་གཙུག་ན་ནོར་བུའི་རྟོགས་པ་བརྗོད་པར། དཔའ་བོ་གླང་ཆེན་སེང་གེ་དེ། །
དགྲ་ནི་རྣམ་འཇོམས་ནུས་གྱུར་ཀྱང༌། །སྐྱེ་བོ་མཛད་པས་འཇིགས་ཤིང་འཁྲུགས། །སྙིང་རྗེ་ལས་ནི
ཡང་དག་བསམ། །ཞེས་སོ། །
གཉིས་པ་འབྱོར་བ་རྒྱ་ཆེ་བའི་རྒྱན་ནི། རིན་ཆེན་རྩིགས་པ་ལ་འཕོས་པའི། །གཟུགས་
བརྙན་བརྒྱ་ཡིས་བསྐོར་གྱུར་པ། །ལངྒའི་དབང་ཕྱུག་དེ་ཁོ་ན། །ཨཉྫ་ན་བུས་དཀའ་བས་ཤེས། །འདི་
ཡང་རཱ་མ་ཎའི་སྔོན་བྱུང་གི་གཏམ་རྒྱུད་དང་སྦྱར་ཏེ། དང་པོ་སྲིན་པོའི་ཡུལ་དུ་བུ་མོ་མཚར་སྡུག་ཕུལ་
183

ཐུན་མོང་རིག་མཛོད་ལས།
སྙན་ངག་མེ་ལོང་མ་རྩ་འགྲེལ་ཕྱོགས་བསྒྲིགས། ༼པོད་བཅུ་གཅིག་པ།༽
དུ་བྱུང་བ་ཞིག་སྐྱེས་པ་ཡུལ་དེར་བཞག་ན། ལངྒའི་གྲོང་ཁྱེར་བརླག་པར་འགྱུར་བའི་མཚན་མ་ངན་པ་
ཤར་བས་ཟངས་ཀྱི་སྒྲོམ་བུར་བཅུག་ནས་ཆུ་བོ་ལ་སྐྱུར་བ་འཛམ་བུའི་གླིང་དུ་ཞིང་ཆུ་དྲངས་པའི་རོལ་
ནང་དུ་ཁྱེར་བྱུང་བ། ཞིང་པ་རྣམས་ཀྱི་ཁ་ཕྱེ་ནས་བལྟས་པའི་ཚེ། བུ་མོ་ཁྱད་པར་ཅན་ཞིག་འདུག་པ་
དེ་འཛམ་བུའི་གླིང་གི་རྒྱལ་པོ་རཱ་མ་ཎཱའི་བཙུན་མོར་ཕུལ་བས་མཉེས་ཤིང་བྱ་དགའ་ཆེན་པོ་བྱིན་ནོ། །
དེ་ཞིང་པ་རྣམས་ཀྱིས་རོལ་ནང་ནས་བརྙེད་པས་ན་རོལ་རྙེད་མའམ། སི་ཏ་ཞེས་པ་རྒྱལ་པོ་དང་ལྷན་
ཅིག་ཏུ་རྩེ་དགའ་ལ་རོལ་ཞིང་ནགས་ཀྱི་ནང་ན་གནས་པའི་དུས་རེ་ཞིག་གི་ཚེ།
སྲིན་པོའི་རྒྱལ་པོ་
དེས། འཛམ་བུའི་གླིང་ན་བུ་མོ་སུ་མཛེས་རྟགས་པ་ལས། སི་ཏ་དེ་ཉིད་མཛེས་པར་མཐོང་ནས། དེ་
ལེན་པའི་སྔོན་འགྲོར་སྲིན་མོ་བསླུ་བྱེད་མས། རྒྱལ་པོ་ཕྱོགས་གཞན་དུ་འདྲིད་པའི་རི་དྭགས་རིན་པོ་
ཆེའི་ལྤགས་པའི་མདོག་ཅན་གཅིག་སྤྲུལ་བ། རཱ་མ་ཎས་གཟུང་བར་འདོད་དེ་ཆས་པའི་དུས། སི་ཏ་
ལ་ཁྱོད་ང་མ་སླེབས་ཀྱི་བར་འོད་ཀྱི་ར་བས་སྐོར་བ་འདི་ལས་འདའ་ནས་འགྲོ་བར་མི་བྱ་ཡི།
གལ་ཏེ་
སོང་ན་ཚེའི་དུས་བྱེད་པར་གྱུར་ཅིག་ཅེས་བརྗོད་ནས། རྒྱ་མཚོའི་མཐར་ཐུག་པར་འདེད་དུ་ཕྱིན་ཤུལ།
ལྷ་མོ་ཨུ་མ་དང་སྤྲེའུའི་གདོང་ཅན་གྱི་དམོད་པ་དུས་སུ་ལྷུང་བར་ཉེ་བ་ལས། དོང་ཆུ་ལ་སྐྱུར་པའི་བུ་མོ་
དེ་ཡིན་པར་མ་ཤེས་པས། སྲིན་པོའི་དབང་ཕྱུག་རཱ་མ་ཎ་བྲམ་ཟེའི་གཟུགས་སུ་སྤྲུལ་ཏེ་རང་ཉིད་སྲོག་
དང་འབྲལ་བའི་ཉེར་ལེན་དུ་སི་ཏཱ་བླང་བར་བརྩམས་པ་ན། རྒྱལ་པོ་བདེན་ཚིག་གྲུབ་པའི་དཀའ་
ལས་མི་འདའ་སྙམ་འགྲོ་མ་འདོད་པའི་ཚེ། རྫུ་འཕྲུལ་གྱིས་སི་ཏཱ་འོད་ཀྱི་རྭ་བའི་ཁོངས་ཀྱི་ས་གཞི་
དང་བཅས་པ་ཁྱེར་ཏེ་སྲིན་ཡུལ་དུ་དོང་ངོ་། །རྒྱལ་པོས་རི་དྭགས་དེ་ཇི་ཙམ་བདས་ཀྱང་ཟིན་པར་མ་
གྱུར་པས། མིག་རྒྱུ་ཡིན་པར་རྟོགས་ནས། སླར་ལོག་སྟེ་འོངས་པ་ན། སི་ཏཱ་ས་གཞི་དང་བཅས་པ་
འབོད་འབྲོག་གིས་ཁྱེར་བར་རིག་པས། ཕྱིར་རྗེས་བཅད་ནས་ཕྱིན་པའི་རེ་ཞིག་ན། ཆུ་བོ་དྲོན་མོ་
མདོག་ཁམ་སྐྱ་བ། དྲི་ང་ཞིང་བརླང་པ་ན་བུན་ལྟར་འཚུབ་པ་གཅིག་དང་འཕྲད་པ་ག་ནས་འབབ་ལྟར་
ཕྱིན་པས། ལུང་བ་དེའི་ཕུ་ན་སྤྲེའུའི་རྒྱལ་པོ་འབའ་ལེན་དང་མགྲིན་བཟང་ཞེས་བྱ་བ་འཐབ་པའི་རྡུལ་
གྱི་ཚོགས་གཅིག་ཏུ་འདྲིལ་བའི་ཆུ་རྒྱུན་ཡིན་པར་ངེས་ལ། དེ་གཉིས་ངལ་གསོ་བའི་སྐབས་ཤིག་ན།
མགྲིན་བཟང་ཚུར་བྱུང་བ་ལ། ཁྱོད་གཉིས་རྒྱུ་ཅི་ལས་འཐབ་དྲིས་པས། དེ་ན་རེ། སྤྲེའུའི་རྒྱལ་སྲིད་
184

དནྜིའི་གཞུང་ལས་རྒྱ་ཆེ་བའི་རྒྱན་གྱི་དཔེར་བརྗོད་སྔོན་གྱི་ཆོས་རྒྱལ་རཱ་མ་ཎའི་གཏམ་རྒྱུད་དང་བཅས་པ།
སུས་བྱེད་ལ་མ་འཆམ་པར་རྩོད་པ་ཡིན། ད་ཉི་མ་གསུམ་འཐབ་སྟེ་ཁོ་རྒྱལ་འགྲོ་བ་འདྲ་སྨྲའོ། །དེ་ལ་
རྒྱལ་པོས་རོགས་བྱ་བར་ཁས་བླངས་པའི་ཉི་མ་དང་པོ་ལྟད་མོས་གཡེངས་བ་དང་།
གཉིས་པ་འདྲ་
བས་དབྱེ་བར་མ་ཆེད་པར་མདའ་འཕེན་ངོ་མ་ཤེས་སོ། །གསུམ་པ་ལ་མི་འཁྲུལ་པའི་བརྡར་དཔྲལ་བ་
ལ་མེ་ལོང་རྟགས་ཏེ་འཐབ་པ་ན། རྒྱལ་པོས་མདའ་འཕངས་ཏེ་སྤྲེའུ་འབའ་ལེན་བསད་ནས། མགྲིན་
བཟང་གིས་སྤྲེའུའི་རྒྱལ་སྲིད་ཐོབ་པར་བྱས་ཏེ། རྒྱལ་པོ་ཅི་འདོད་པ་བསྒྲུབ་པར་ཁས་བླངས་སོ། །དེ་
ལྟར་ན། ཁོ་བོའི་བཙུན་མོ་སི་ཏཱ་སྲིན་པོས་ཁྱེར་བ་ལོངས་ཤིག་བྱས་པས། བདག་ལ་སློབ་དཔོན་ཁྱད་
པར་ཅན་ཧ་ནུ་མཉ་ཞེས་བྱ་བ་ཞིག་ཡོད་ཀྱི། དེའི་ཐད་དུ་འོ་སྐོལ་གཉིས་ཐབས་ཅིག་ཏུ་གཤེགས་པར་
བྱའོ། །ཞེས་ཕྱིན་པ་ན། རི་ལུང་ཐམས་ཅད་སྤྲེའུས་གང་བའི་ཁྲོད་ན། ཚུལ་སྟོན་ཕྱོགས་མ་རྟོགས་ལྷ་
ང་ཕྱུག་གི་བུ་བར་པ་སྤྲེའུའི་གདོང་ཅན་ཡིན་པར་གྲགས་པ། སྤྲེའུ་རིད་པ་མིག་གསུམ་ཡོད་པ་
ཞིག་འདུག་པ་ལ། སྔར་གྱི་ལོ་རྒྱུས་སྙད་ནས་རྒྱལ་པོའི་དྲིན་ལན་གསབ་ཕྱིར། སི་ཏཱ་འགུགས་པའི་
ཐབས་ཅི་ཡོད་བྱས་པ་ན། ཡུད་ཙམ་བསམ་པ་ནས། དེས་བསྒྲུབ་པའི་གནས་ཡུལ་རྟགས་པར།
འཆོངས་ས་གཅིག་བྱས་པས་ཁ་ཐལ་ཏེ་རང་གི་ཞང་པོ་རླུང་ལྷའི་རྒྱལ་ཁམས་སུ་སླེབས་སོ། །དེ་ནས་
ཕྱིར་འཕྱོང་གཅིག་བྱས་པས་ལངྒར་སོན་ཏེ་བལྟས་པས། སི་ཏཱ་ས་གཞི་དང་བཅས་པ་བཟའ་ཤིང་གི་
ར་བ་ན་བཙོན་དུ་འདུག་པ་མཐོང་ངོ༌། །དེའི་རྒྱུ་དྲིས་པས་འདིས་བདག་ཅག་གི་རྒྱལ་པོ་ལ་མ་དད་
པས་བཙོན་དུ་བྱས་སོ་ཟེར་རོ། །
དེ་ནས་སི་ཏཱའི་རྩར་སོང་ལ། ང་རྒྱལ་པོ་རཱ་མ་ཎས་བཏང་བ་ཡིན། ཁྱོད་འཛམ་བུ་གླིང་དུ་
དོང་བྱས་པས། མོ་ན་རེ། ཡིད་ཆེས་པར་མ་གྱུར་པས་ངེས་པར་བཤད་དུ་མི་རུང་ངོ་། །ལག་རྟགས་སུ་
རྒྱལ་པོའི་སོར་གདུབ་བསྟན་པས། ངས་འབྲོས་ཅི་ལ་ཐུབ། སྔར་ཡང་སྲིན་པོས་དོར་སྟབས་ཀྱི་
ཕྲོགས་པ་ཡིན་མོད། སྟོབས་ནུས་ཡོད་ན་དེ་ལུགས་བྱ་བར་རིགས་སོ་ཞི་བའི་ངག་འཕྲིན་ཁྱེར་ཏེ།
མཆོངས་རྩལ་གཅིག་གིས་རཱ་མ་ཎའི་མདུན་སར་ཕྱིན་ལ་རྒྱུ་མཚན་གསོལ་བས། རྒྱལ་པོས་དེ་མ་ཐག་
སྤྲེའུའི་དམག་ཚོགས་བསྡུས་ནས། ཆུ་གཏེར་གྱི་འགྲམ་དུ་སོང་སྟེ། དྲང་སྲོང་ཆེན་པོ་གྲོག་མཁར་བ་ལ།
རྒྱ་མཚོར་སྲོག་ཆགས་ཀྱི་རིགས་ཅི་འདྲ་ཡོད་དྲིས་པས། དཔག་ཚད་བརྒྱའི་ཞེང་དང་ལྡན་པའི་ཏི་ལི་
185

ཐུན་མོང་རིག་མཛོད་ལས།
སྙན་ངག་མེ་ལོང་མ་རྩ་འགྲེལ་ཕྱོགས་བསྒྲིགས། ༼པོད་བཅུ་གཅིག་པ།༽
ཞེས་པའི་ཆུ་སྲིན་ཉ་མིག་ཡོད་ལ། དེ་ཡང་མིད་ནུས་པ་དང༌། དེ་ཉིད་ཀྱང་མིད་པར་བྱེད་པ་ལ་སོགས་
པ་གདུག་པའི་སེམས་ཅན་དུ་མ་ཞིག་ཡོད་ཅེས་སོ། །དེ་ནས་རྒྱ་མཚོ་ལ་སྤྲེལ་དམག་རྣམས་ལག་
བསྒྲེལ་བས་ཟམ་པ་བྱས་ཏེ་སོང་དུས་ན། སྲིན་པོའི་ཕོ་བྲང་རིན་པོ་ཆེ་སྣ་ཚོགས་ལས་གྲུབ་པའི་རྩིག་
ངོས་མེ་ལོང་ལྟར་དྭངས་ཤིང་ཐོགས་པ་མེད་ངོས་ལ་འཕོས་པའི་སྲིན་པོའི་རྒྱལ་པོ་མགྲིན་པ་བཅུ་བའི་
གཟུགས་བརྙན་བརྒྱ་ཕྲག་དུ་མས་འཁོར་ཡུག་ཏུ་བསྐོར་བར་གྱུར་པ་ཉིད་མཐོང་བས། དངོས་དང་
གཟུགས་བརྙན་གང་ཡིན་མ་ཕྱེད་པའི་ཚེ། ལངྒའི་དབང་ཕྱུག་རཱ་མ་ཎ་དེ་ཁོ་ན་ཉིད་སྟེ་ངོ་བོ་གདོན་མི་
ཟ་བ་ཡིན་པ། ཨཉྫ་ནའི་བུར་སྤྲེའུ་ཧ་ནུ་མནྠ་ཞེས་བྱ་བ་རྫུ་འཕྲུལ་གྱི་སྟོབས་དང་རྩལ་ཤུགས་ཆེ་ཞིང༌།
གནས་ལུགས་ཕྱིན་ཅི་མ་ལོག་པར་ཤེས་པའི་རི་མོ་རྣམ་པར་བཀྲ་བ་དེས་ལེགས་པར་བརྟགས་ཤིང་
དཔྱད་པར་བྱས་ནས་ཤེས་ཏེ་དམིགས་སུ་བསྟན་ལ། དེ་འཆི་བྱེད་ཀྱི་གནད་གསང་སྔར་རྒྱུས་ཀྱི་
དམོད་པ་ལས། རྒྱལ་བོ་རཱ་མ་ཎཱའི་མདའ་རྒྱབ་ཚད་ཕོག་པ་ལ་སོགས་པ་དམ་བཅའ་གསུམ་དང་ལྡན་
པའི་མདེའུ་སྟ་ཁ་ཅན་འཕངས་ནས་དེའི་རྟ་མགོ་བཅད་དེ་གསད་དོ། །
དེར་མ་ཟད་རཱ་མ་ཎས་སྲིན་པོ་བྱེ་བ་དཔག་མེད་བསད་པའི་སྡིག་པ་དེ་སྦྱང་བར་བྱ་བའི་
ཕྱིར། རྩོད་དུས་སུ་འཇིག་རྟེན་འདི་དང་ཁྱབ་འཇུག་བརྒྱ་བྱིན་གྱི་གཟུགས་སུ་འབྱུང་བར་འགྱུར་རོ་
ཞེས་འཇིག་རྟེན་ན་བདག་སྒྲོག་གོ། །དེ་ནས་སྤྲེའུ་ཧ་ནུ་མཉས། སྲིན་པོའི་བཟའ་ཤིང་གི་ར་བར་
ཕྱིན་ཏེ། འབྲས་བུས་དུད་པའི་ལྗོན་པ་སྣ་ཚོགས་པ་རྩེ་མོ་ས་རེེ་བཙུགས་ཏེ་བཞག་པའི་སྐབས སྲིན་
པོ་ལྷག་མ་རྣམས་ཀྱི་མཐའ་བསྐོར་ཏེ། གསོད་པའི་སྦྱོར་བ་ལ་ཞུགས་པ་ན། དེ་ལས་ཐར་བ་སླ་ཡང༌།
གཡོ་སྒྱུའི་རིག་པ་ཆེ་བ་སྟོན་པའི་ཕྱིར་ཟིན་པ་སྐད་དུ་བྱས་ནས། འདི་ན་ཁྲིམས་ཡོད་དམ། མེད་ན་
རང་གི་ཁྲིམས་ལུགས་གཉིས་པོ་བཞིན་གསོད་ཅེས་སོ། །གཉིས་གང་ཡིན་ཟེར་བར། མའི་ལུགས་
དང༌། ཕའི་ལུགས་སོ། མའི་ལུགས་ཀྱིས་གསོད་ན་བང་མཛོད་དུ་བཅུག་ལ། བཟའ་བ་ཞིམ་པ་རུང་
ཚད་བྱིན་པས་ང་མགྲིན་པ་འགགས་ནས་འཆི་ལ། ཕའི་ལུགས་ཀྱི་གསོད་ན། ངའི་མཇུག་མའི་རྔ་མ་
ལ་རབ་ཏིལ་མར་གྱིས་སྦགས་པ་དཀྲིས་ནས་མེ་སྦར་བ་ཡིན་བྱས་པས་ཕའི་ལུགས་བྱེད་བ་ལ་ཐམས་
ཅད་མཐུན་ཏེ། དེ་ལྟར་བྱས་པའི་ཚེ་ངེད་སྤྲེའུ་འཆི་བ་ཁྱེད་རྣམས་ཀྱིས་མཐོང་ན་ལྟས་ངན་པ་ཡིན་པས་
186

དནྜིའི་གཞུང་ལས་རྒྱ་ཆེ་བའི་རྒྱན་གྱི་དཔེར་བརྗོད་སྔོན་གྱི་ཆོས་རྒྱལ་རཱ་མ་ཎའི་གཏམ་རྒྱུད་དང་བཅས་པ།
རང་རང་གི་ཁྱིམ་དུ་ཡིབ་ཅིག་བྱས་ཏེ། སྲིན་པོ་ལངྒ་པུ་རིའི་རྒྱལ་པོའི་ཁབ་དང༌། གྲོང་ཁྱེར་སུམ་
བརྩེགས་ལ་ཆའི་ལྕགས་རི་དང་བཅས་པ་མཇུག་མའི་མེས་བསྲེག་ནས་བརླག་པར་བྱས་ཤིང༌། རྒྱལ་
པོས་སི་ཏཱ་སླར་ཐོབ་ནས་རང་གནས་སུ་འོངས་པ་དང༌། གྲོས་མཐར་བའི་སྲིན་པོ་འགའ་ཞིག་གིས།
མགྲིན་བཅུའི་ནུ་བོ་ཀུམྦྷ་ཀརྞ་ཞེས་པ་བསམ་གཏན་ལ་མཉམ་པར་བཞག་པའི་རྣ་བར་ཁྲོ་ཆུ་བླུག་ནས་
ཏིང་ངེ་འཛིན་ལས་བསད་པར་བྱས་ཏེ། ཕུ་བོ་རཱ་མ་ཎས་བསད་ཚུལ་ཇི་ལྟར་གྱུར་བ་རྒྱས་པར་སྨྲས་པ་ན།
སྣ་སྒོའི་རླུང་ནང་དུ་རྔུབ་པ་ཙམ་གྱིས། རྒྱལ་པོ་དང་ཧ་ནུ་མནྠ་ཙམ་མ་གཏོགས་སི་ཏཱ་དང་སྤྲེལ་དམག་
ཐམས་ཅད་ཀེང་རུས་སུ་སོང་ངོ་། །
དེ་ཙམ་གྱིས་ཀུམྦྷ་ཀརྞ་ཚིམས་ནས་ཡང་ཏིང་ངེ་འཛིན་ལ་ཞུགས་སོ། །དེར་རྒྱལ་པོས་ཧ་ནུ་
མནྠ་རི་བོ་གངས་ཅན་ནས་སྨན་ལེན་དུ་མངགས་པ་ན་སྨན་ནོར་རོ། །སླར་བཏངས་བ་ན་རི་བོ་གངས་
ཅན་ཁྱེར་འོངས་ནས། ཁྱེད་རང་གིས་སྨན་ཚོལ་ཞིག་ཟེར་རོ། །བཙལ་ནས་སྨན་གྱི་ནུས་པས་དེ་
རྣམས་གསོས་རྗེས། གངས་ཅན་གྱི་རི་བོ་རང་གནས་སུ་བསྐྱོལ་ཅིག་བྱས་པས་ཚེགས་ཆེ་ཟེར།
འཕངས་པས་སྔར་ཤུལ་དུ་སོང་བས་རི་མགོ